पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर गुरुवार का दिन कुछ राहत भरा रहा। जहां बहुत दिनों बाद कोरोना से संक्रमित होने वाले मरीजों की संख्या एक हजार के नीचे 803 पर पहुंची तो दूसरी तरफ ठीक होने वाले मरीजों की संख्या 1341 रही । मरीजों की मौत होने के मामले में थोड़ी बढ़ोतरी जरुर हुई।
गुरुवार को जिले के कोविड सेंटरों में भर्ती 46 मरीजों ने दम तोड़ दिया इनमें 36 हमारे जिले के हैं तथा 10 मरीज बाहर के हैं। कोरोना संक्रमित मरीज गुरुवार को 803 की संख्या में मिले । इन मरीजों की संख्या मिलाकर अब संक्रमित होने वाले मरीजों की कुल संख्या 57436 पर पहुंच गई है । वहीं ठीक होने वाले मरीजों की संख्या भी दिनो-दिन बढ़ती जा रही है। गुरुवार को 1341 मरीज कोरोना के संक्रमण से मुक्त हुए, इससे अब ठीक होने वाले मरीजों की संख्या 57436 पर पहुंच गई है। यानि की अब 10 हजार से कम लोग ही कोरोना संक्रमण की चपेट में हैं। मौतों की संख्या में एक बार फिर बढ़त दर्ज की गई । गुरुवार को 46 लोगों ने दम तोड़ा जिन्हें मिलाकर अब तक 1261 लोग कोरोना के चलते मौत का शिकार हो चुके हैं।
1814 ने लगवाया टीका
टीकाकरण का काम भी तेजी पकड़ रहा है । गुरुवार को कुल 1814 ने लोगोंं ने कोवीशील्ड और कोवैक्सीन लगवाई। इनमें 45 से 60 वर्ष तक के लोगोंं में पहली डोज 248 ने तो दूसरी डोज 786 ने लगवाई । वहीं 60 वर्ष से ऊपर के 70 ने पहली डोज तथा 580 ने दूसरी डोज लगवाई। इसके अलावा हेल्थ वर्कर ने भी टीका लगवाया।कोरोना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn